Α4-0008/95

Πρόταση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την περίοδο 1995-1999 για την καταπολέμηση του καρκίνου εντός του πλαισίου δράσης στον τομέα της δημόσιας υγείας (COM(94) 0083 - C3-0241/94 - 94/0105 (COD))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Aιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι η Συνθήκη και, ιδιαίτερα, η παράγραφος 1 του άρθρου 129 προβλέπει ότι «οι απαιτήσεις στον τομέα της προστασίας της υγείας αποτελούν συνιστώσα των άλλων πολιτικών της Κοινότητας» και, ότι τούτο αφορά ιδιαίτερα, την ποιότητα του περιβάλλοντος γενικά, την ποιότητα του εργασιακού περιβάλλοντος και την υγιεινή διατροφή[semigr ]

(Τροπολογία 2)

Aιτιολογική σκέψη 4α (νέα)

>Κείμενο μετά την ψηφοφορία στο ΕΚ>

ότι η έρευνα για τον καρκίνο λαμβάνεται επίσης υπόψη στο ειδικό πρόγραμμα έρευνας και τεχνολογικής ανάπτυξης «Βιοϊατρική και Υγεία» (1994-1998)[semigr ]

(Τροπολογία 3)

Έκτη αιτιολογική σκέψη

>Αρχικό κείμενο>

ότι σύμφωνα με την αρχή της επικουρικοτητας οι ενέργειες σχετικά με θέματα που δεν υπάγονται στην αποκλειστική αρμοδιότητα της Κοινότητας, όπως αυτά που αφορούν την πρόληψη του καρκίνου, πρέπει να αναλαμβάνονται μόνο από την Επιτροπή όταν λόγω της κλίμακας των αποτελεσμάτων τους μπορεί να πραγματοποιηθούν καλύτερα σε κοινοτικό επίπεδο[semigr ]

>Κείμενο μετά την ψηφοφορία στο ΕΚ>

ότι σύμφωνα με την αρχή της επικουρικοτητας οι ενέργειες σχετικά με θέματα όπως αυτά που αφορούν την πρόληψη του καρκίνου, πρέπει να αναλαμβάνονται από την Επιτροπή λόγω της κλίμακας των αποτελεσμάτων τους σε κοινοτικό επίπεδο[semigr ]

(Τροπολογία 4)

Aιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι σύμφωνα με την αρχή «η πρόληψη είναι καλύτερη από τη θεραπεία» θα πρέπει να αυξηθεί το ποσό της χρηματοδότησης που προορίζεται για την ενημέρωση του κοινού και για την αγωγή σε θέματα υγείας[semigr ]

(Τροπολογία 6)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι η καταπολέμηση νόσων του καρκίνου στα παιδιά θα πρέπει να προωθηθεί κατά προτεραιότητα και ότι οι νοσοκόμοι θα πρέπει να αποκτήσουν την ανάλογη πρόσθετη ειδική εκπαίδευση, προκειμένου να μπορούν να αντιμετωπίσουν τα ψυχικά προβλήματα των παιδιών που πάσχουν από καρκίνο[semigr ]

(Τροπολογία 7)

Ένατη αιτιολογική σκέψη

>Αρχικό κείμενο>

ότι με την εξασφάλιση της ευρύτερης διάδοσης των γνώσεων σχετικά με τις αιτίες του καρκίνου και την πρόληψη, της βελτιωμένης συγκριτικότητας και διάδοσης των πληροφοριών σχετικά με τα θέματα αυτά και την ανάπτυξη συμπληρωματικών ενεργειών, ιδίως στην αγωγή για την υγεία, το πρόγραμμα θα συμβάλει στην επίτευξη αυτών των στόχων που τίθενται στο άρθρο 129 της Συνθήκης[semigr ]

>Κείμενο μετά την ψηφοφορία στο ΕΚ>

ότι με την εξασφάλιση της ευρύτερης διάδοσης των γνώσεων σχετικά με τις αιτίες του καρκίνου και την πρόληψη, της βελτιωμένης συγκριτικότητας και διάδοσης των πληροφοριών σχετικά με τα θέματα αυτά και την ανάπτυξη συμπληρωματικών ενεργειών, ιδίως στην αγωγή για την υγεία, που θα προορίζονται για ειδικές ομάδες και κυρίως τα παιδιά, το πρόγραμμα θα συμβάλει στην επίτευξη αυτών των στόχων που τίθενται στο άρθρο 129 της Συνθήκης[semigr ]

(Τροπολογία 8)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι πρέπει να καταπολεμηθεί η προβολή από τα ΜΜΕ, τρόπων διατροφής και άλλων συνηθειών που μπορεί να προκαλέσουν καρκίνο[semigr ]

(Τροπολογία 9)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι πρέπει να βρεθεί αποτελεσματικός τρόπος αξιοποίησης της εμπειρίας και του ενδιαφέροντος των οργανώσεων των ίδιων των καρκινοπαθών με την ενεργό συμμετοχή τους στη συμβουλευτική επιτροπή μαζί τους εκπροσώπους των εθνικών αρχών και του υγειονομικού τομέα σε ευρεία έννοια (να συμπεριλαμβάνονται ψυχολόγοι, ψυχίατροι, κοινωνικοί λειτουργοί, νοσηλευτικό προσωπικό)[semigr ]

(Τροπολογία 10)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

ότι είναι σκόπιμο να τηρηθούν οι αρχές ορθής δημοσιονομικής διαχείρισης προκειμένου να καταστεί αυτό το σχέδιο δράσης πλήρως αποτελεσματικό[semigr ]

(Τροπολογία 42)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι μια συστηματική πολιτική για την καταπολέμηση του καρκίνου θα πρέπει να περιλαμβάνει την πρωτογενή και δευτερογενή πρόληψη, την εξειδικευμένη αγωγή της ασθένειας καθώς και την κατευναστική περίθαλψη, με στόχο τη μείωση του αριθμού των κρουσμάτων, την αύξηση των δυνατοτήτων θεραπείας και την βελτίωση της ποιότητας ζωής σε όλες τις περιπτώσεις[semigr ]

(Τροπολογία 12)

Αιτιολογική σκέψη 14β (νέα)

>Κείμενο μετά την ψηφοφορία στο ΕΚ>

ότι για μια αποτελεσματική αξιολόγηση των δράσεων είναι απαραίτητη μια πλήρης στατιστική καταγραφή των περιπτώσεων σε ειδικά Μητρώα ανάλογα με την ηλικία (Ενήλικοι - Έφηβοι - Παιδιά)[semigr ]

(Τροπολογία 13)

Άρθρο 1α (νέο)

>Κείμενο μετά την ψηφοφορία στο ΕΚ>

Ο βασικός στόχος είναι η καθιέρωση ενός δικτύου συνεργασίας ανάμεσα στην Επιτροπή και τις εθνικές επιτροπές, ούτως ώστε η κοινοτική δράση να χρησιμεύσει ως καταλύτης της δράσης των κρατών μελών στον αγώνα τους εναντίον του καρκίνου.

(Τροπολογία 14)

Άρθρο 2, εδάφιο 1α (νέο)

>Κείμενο μετά την ψηφοφορία στο ΕΚ>

Στο πεδίο της πληροφόρησης θα δοθεί προτεραιότητα στην από κοινού επεξεργασία βασικών στοιχείων πληροφόρησης για το κοινό, την υγειονομική εκπαίδευση και την κατάρτιση του υγειονομικού προσωπικού. Θα δημιουργηθεί επίσης μιά ευρωπαϊκή βάση δεδομένων με μητρώα και επιδημιολογικές μελέτες σχετικά με τον καρκίνο, σε συνεργασία με το Διεθνές Κέντρο Έρευνας για τον Καρκίνο.

(Τροπολογία 15)

Άρθρο 2α (νέο)

>Κείμενο μετά την ψηφοφορία στο ΕΚ>

Θα δοθεί άμεση προτεραιότητα στην πρωτογενή πρόληψη, ούτως ώστε να βελτιωθεί η γνώση εκ μέρους των πολιτών του ευρωπαϊκού κώδικα για την καταπολέμηση του καρκίνου, να προωθηθεί η υιοθέτηση ενός υγιεινού τρόπου ζωής, ενθαρρύνοντας την κατανάλωση οπωροκηπευτικών προϊόντων και να ενταθούν οι προληπτικές ενέργειες εναντίον του «παθητικού καπνίσματος». Η πρώιμη διάγνωση, μέσα στα πλαίσια του δεύτερου βαθμού πρόληψης θα συνεχίσει, επίσης, να αποτελεί στόχο πρώτης προτεραιότητας.

(Τροπολογία 16)

Άρθρο 2β (νέο)

>Κείμενο μετά την ψηφοφορία στο ΕΚ>

Θα δοθεί έμφαση στις ενέργειες που έχουν σχέση με τη πληροφόρηση, την εκπαίδευση και το ρόλο των ΜΜΕ καθώς και στις έρευνες και δράσεις που αναφέρονται στον τομέα της έγκαιρης διάγνωσης, της έννοιας του πεπερασμένου κεφαλαίου υγείας του παιδικού καρκίνου (αγωγή παιδιών) και στην ποιότητα της ζωής στη διάρκεια της θεραπείας και το τελικό στάδιο των καρκινοπαθών (ψυχοκοινωνική διάσταση).

(Τροπολογία 17)

Άρθρο 2γ (νέο)

>Κείμενο μετά την ψηφοφορία στο ΕΚ>

Το Ευρωπαϊκό Κοινοβούλιο υπενθυμίζει το αίτημα που έχει εκφράσει ρητώς και σύμφωνα με το οποίο κάθε άμεση ή έμμεση διαφήμιση οιουδήποτε προϊόντος καπνού θα πρέπει να απαγορεύεται, δεδομένου ότι, ειδάλλως, το συγκεκριμένο πρόγραμμα δράσης θα έχανε σημαντικό μέρος της αξίας του.

(Τροπολογία 18)

Άρθρο 4

>Αρχικό κείμενο>

Η Επιτροπή εξασφαλίζει τη συνέπεια και τη συμπληρωματικότητα μεταξύ των κοινοτικών ενεργειών που πρόκειται να εφαρμοσθούν με βάση αυτό το πρόγραμμα δράσης και τα άλλα σχετικά κοινοτικά προγράμματα και πρωτοβουλίες, περιλαμβανομένου του προγράμματος έρευνας στον τομέα της βιοϊατρικής και της υγείας στο πλαίσιο των κοινοτικών προγραμμάτων των πλαισίων στον τομέα της έρευνας.

>Κείμενο μετά την ψηφοφορία στο ΕΚ>

Η Επιτροπή εξασφαλίζει τη συνέπεια και τη συμπληρωματικότητα μεταξύ των κοινοτικών ενεργειών που πρόκειται να εφαρμοσθούν με βάση αυτό το πρόγραμμα δράσης και τα άλλα σχετικά κοινοτικά προγράμματα και πρωτοβουλίες, περιλαμβανομένου του προγράμματος έρευνας στον τομέα της βιοϊατρικής και της υγείας στο πλαίσιο των κοινοτικών προγραμμάτων των πλαισίων στον τομέα της έρευνας, των προγραμμάτων πρωτογενούς πρόληψης για ΑΙDS, ναρκωτικά, ατυχήματα, αλκοόλ, καθώς και προγραμμάτων που εξασφαλίζουν ένα ολοκληρωμένο δίκτυο πληροφόρησης (Τηλεματική για τομείς γενικού ενδιαφέροντος).

(Τροπολογία 19)

Άρθρο 5α (νέο)

>Κείμενο μετά την ψηφοφορία στο ΕΚ>

Η Επιτροπή θα προσανατολισθεί προς μια πραγματική συνεργασία ανάμεσα σε πολυεθνικές ομάδες εργασίας, μέσα σε πνεύμα άμιλλας και ενιαίας προσπάθειας. Μετά από την έγκριση ενός συγκεκριμένου σχεδίου δράσης θα συνεχίσει να είναι δυνατή η ένταξη άλλων ομάδων εργασίας που επιθυμούν να συμμετάσχουν στο σχέδιο.

(Τροπολογία 20)

Άρθρο 5β (νέο)

>Κείμενο μετά την ψηφοφορία στο ΕΚ>

Η Επιτροπή, σε στενή συνεργασία με τις εθνικές επιτροπές, θα καταβάλει προσπάθειες για την απλοποίηση και επιτάχυνση των βασικών διαδικασιών διαχείρισης του προγράμματος και θα διασφαλίσει πως οι διαδικασίες αυτές γίνονται ευρέως γνωστές[semigr ] θα επιδιώξει επίσης την αποτελεσματική διάδοση και αξιοποίηση των αποτελεσμάτων της έρευνας και των υπολοίπων ενεργειών του προγράμματος.

(Τροπολογία 21)

Άρθρο 7, παράγραφος 1

>Αρχικό κείμενο>

1. Η Επιτροπή θα δημοσιεύει ετήσιες εκθέσεις σχετικά με την πρόοδο του προγράμματος δράσης και τη δυνατότητα κοινοτικής χρηματοδότησης των διαφόρων τομέων δράσης λαμβάνοντας υπόψη εκθέσεις που θα συντάσσονται από κάθε κράτος μέλος. Οι ετήσιες αυτές εκθέσεις θα υποβάλλονται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

>Κείμενο μετά την ψηφοφορία στο ΕΚ>

1. Η Επιτροπή θα δημοσιεύει ετήσιες εκθέσεις σχετικά με την πρόοδο του προγράμματος δράσης και τη δυνατότητα κοινοτικής χρηματοδότησης των διαφόρων τομέων δράσης λαμβάνοντας υπόψη εκθέσεις που θα συντάσσονται από κάθε κράτος μέλος. Οι ετήσιες εκθέσεις αναδεικνύουν ιδιαίτερα τη συμπληρωματικότητα μεταξύ της δράσης αυτής και των άλλων δράσεων που αναφέρονται στο άρθρο 4. Οι ετήσιες αυτές εκθέσεις θα υποβάλλονται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών, πριν από την 30ή Σεπτεμβρίου κάθε έτους.

(Τροπολογία 22)

Παράρτημα, Μέρος Ι, παράγραφος 1

>Αρχικό κείμενο>

1. Υποστήριξη για ανταλλαγές πληροφοριών και εμπειρίας σχετικά με τη συλλογή και διάδοση αξιόπιστων και συγκρίσιμων δεδομένων για τα μητρώα καρκίνου (ρυθμός εμφάνισης, θνησιμότητα και ποσοστό επιβίωσης). Ανάπτυξη και ενδυνάμωση ευρωπαϊκού δικτύου σε συνεργασία με τη Διεθνή Υπηρεσία για την Αντικαρκινική Έρευνα (ΙΑRC).

>Κείμενο μετά την ψηφοφορία στο ΕΚ>

1. Υποστήριξη για ανταλλαγές πληροφοριών και εμπειρίας σχετικά με τη συλλογή και διάδοση αξιόπιστων και συγκρίσιμων δεδομένων για τα μητρώα καρκίνου (προτεραιότητα, ρυθμός εμφάνισης, θνησιμότητα και ποσοστά επιβίωσης). Ανάπτυξη και ενδυνάμωση ευρωπαϊκού δικτύου σε συνεργασία με τη Διεθνή Υπηρεσία για την Αντικαρκινική Έρευνα (ΙΑRC).

(Τροπολογία 23)

Παράρτημα, Μέρος Ι, παράγραφος 2

>Αρχικό κείμενο>

2. Υποστήριξη για την πραγματοποίηση επιδημιολογικών μελετών σε ευρωπαϊκό επίπεδο και για τη διάδοση των συμπερασμάτων τους όσον αφορά τον προσδιορισμό των καρκινογενών ουσιών (φυσικών, χημικών και βιολογικών), των κινδύνων που ανακύπτουν από την έκθεση σε αυτές, τις μεθόδους πρόληψης καθώς και για την εκτίμηση των ποσοστών επιβίωσης και των πηγών διαφορών στα ποσοστά αυτά. Με βάση τα συμπεράσματα αυτά, υποστήριξη για την κατάρτιση και διάδοση συστάσεων. Ομαδικές μελέτες σχετικά με τον καρκίνο, τη διατροφή και την υγεία (δίκτυο EPIC), υποστήριξη για επιδημιολογικές μελέτες που βασίζονται στην έρευνα σχετικά με τη διατροφή ως δυνητικού παράγοντα πρόληψης (προσδιορισμός προστατευτικών παραγόντων, τροποποίηση ορισμένων διαιτητικών παραγόντων) και, εφόσον χρειάζεται, τους προληπτικούς χημικούς παράγοντες.

>Κείμενο μετά την ψηφοφορία στο ΕΚ>

2. Υποστήριξη για την πραγματοποίηση επιδημιολογικών μελετών σε ευρωπαϊκό επίπεδο και για τη διάδοση των συμπερασμάτων τους όσον αφορά τον προσδιορισμό των καρκινογενών ουσιών (φυσικών, χημικών και βιολογικών), των κινδύνων που ανακύπτουν από την έκθεση σε αυτές, (είδη έκθεσης και πληγείσες υποομάδες του πληθυσμού), τις μεθόδους πρόληψης, καθώς και για την καθιέρωση προγραμμάτων αντικειμενικής αξιολόγησης των ποσοστών επιβίωσης συναρτήσει συγκεκριμένων κριτηρίων (ηλικία, φύλο, εντοπισμός του όγκου, εξελικτικό στάδιο, ιστολογικό είδος κλπ.). Με βάση τα συμπεράσματα αυτά, υποστήριξη για την κατάρτιση και διάδοση συστάσεων. Ομαδικές μελέτες σχετικά με τον καρκίνο, τη διατροφή και την υγεία (δίκτυο EPIC), υποστήριξη για επιδημιολογικές μελέτες που βασίζονται στην έρευνα σχετικά με τη διατροφή ως δυνητικού παράγοντα πρόληψης (προσδιορισμός προστατευτικών παραγόντων, τροποποίηση ορισμένων διαιτητικών παραγόντων) και, εφόσον χρειάζεται, τους προληπτικούς χημικούς παράγοντες

(Τροπολογία 25)

Παράρτημα, Μέρος ΙΙ, παράγραφος 4

>Αρχικό κείμενο>

4. Βελτίωση της αποτελεσματικότητας των μηνυμάτων πρόληψης του καρκίνου, ιδίως των συστάσεων του ευρωπαϊκού κώδικα καταπολέμησης του καρκίνου, με την υποστήριξη στοχοθετημένων μέτρων (για δασκάλους, παθολόγους κλπ.) και δοκιμαστικών σχεδίων, μελετών και αναλύσεων των τεχνικών προαγωγής της υγείας και αξιολογήσεων της δράσης στον τομέα αυτό.

>Κείμενο μετά την ψηφοφορία στο ΕΚ>

4. Αύξηση της συχνότητας και βελτίωση της αποτελεσματικότητας των μηνυμάτων πρόληψης του καρκίνου, ιδίως των συστάσεων του ευρωπαϊκού κώδικα καταπολέμησης του καρκίνου, με την υποστήριξη στοχοθετημένων μέτρων (εκπαιδευτικών, ογκολόγων, παθολόγων, φαρμακοποιών, δημοσιογράφων και λοιπού προσωπικού των μέσων ενημέρωσης) και δοκιμαστικών σχεδίων, μελετών και αναλύσεων των τεχνικών προαγωγής της υγείας και αξιολογήσεων της δράσης στον τομέα αυτό.

(Τροπολογία 26)

Παράρτημα, Μέρος ΙΙ, παράγραφος 5

>Αρχικό κείμενο>

5. Υποστήριξη δικτύων δοκιμαστικών ενεργειών για την παροχή πληροφοριών και ανταλλαγών όσον αφορά την πρόληψη του καρκίνου που να λαμβάνουν υπόψη τις συστάσεις του ευρωπαϊκού κώδικα καταπολέμησης του καρκίνου καθώς και τις συστάσεις των επιτροπών εμπειρογνωμόνων που συνεδριάζουν για το σκοπό αυτό με στόχο να συμβάλουν στην επισήμανση και τη διάδοση της ορθής πρακτικής.

>Κείμενο μετά την ψηφοφορία στο ΕΚ>

5. Υποστήριξη και επέκταση των δικτύων δοκιμαστικών ενεργειών για την παροχή πληροφοριών και ανταλλαγών όσον αφορά την πρόληψη του καρκίνου που να λαμβάνουν υπόψη τις συστάσεις του ευρωπαϊκού κώδικα καταπολέμησης του καρκίνου καθώς και τις συστάσεις των επιτροπών εμπειρογνωμόνων που συνεδριάζουν για το σκοπό αυτό με στόχο να συμβάλουν στην επισήμανση και τη διάδοση της ορθής πρακτικής.

(Τροπολογία 27)

Παράρτημα, Μέρος ΙΙ, παράγραφος 7, μοναδικό εδάφιο α (νέο)

>Κείμενο μετά την ψηφοφορία στο ΕΚ>

Πραγματοποίηση πειραματικής δράσης στα μέσα μαζικής επικοινωνίας, με θέμα «ευρωπαίοι ηγέτες εναντίον του παθητικού καπνίσματος», στα πλαίσια της οποίας εξέχοντες εκπρόσωποι του πολιτικού κόσμου, των κοινωνικών ομάδων, των επιστημών και των τεχνών, δεσμεύονται να μην καπνίζουν δημοσίως.

(Τροπολογία 46)

Παράρτημα, Μέρος ΙΙ, παράγραφος 7, μοναδικό εδάφιο β (νέο)

>Κείμενο μετά την ψηφοφορία στο ΕΚ>

Δράση του Eυρωπαϊκού Κοινοβουλίου που θα αποσκοπεί στο να δίνει το καλό παράδειγμα, απαγορεύοντας το κάπνισμα στα κτίριά του, εκτός μιας καφετέριας σε κάθε ένα από τα τρία κτίρια των Βρυξελλών, του Λουξεμβούργου και του Στρασβούργου, καθώς και του εσωτερικού των γραφείων, όπου το κάπνισμα μπορεί να επιτρέπεται.

(Τροπολογία 28)

Παράρτημα, Μέρος ΙΙ, παράγραφος 9

>Αρχικό κείμενο>

9. Συμβολή στη διαμόρφωση και εφαρμογή ολοκληρωμένων προγραμμάτων αγωγής σε θέματα υγείας σε διάφορα πλαίσια, δίνοντας εξαιρετικά σημαντική προσοχή στην πρόληψη του καρκίνου. Ορισμός και εφαρμογή των συμπληρωματικών σχεδίων για την πρόληψη του καρκίνου για ορισμένες ομάδες σε διαφορετικά πλαίσια. Αξιολόγηση των πρωτοβουλιών αγωγής σε θέματα υγείας με προτεραιότητα στη μεγαλύτερη ευαισθητοποίηση των ατόμων όσον αφορά την ευθύνη τους για τη δική τους υγεία, στην πρόληψη της κατανάλωσης καπνού, στην προώθηση υγιεινής διατροφής και στην ευαισθητοποίηση των ατόμων σχετικά με τους κινδύνους που σχετίζονται με την υπερβολική έκθεση του δέρματος στην υπέρυθρη ακτινοβολία.

>Κείμενο μετά την ψηφοφορία στο ΕΚ>

9. Συμβολή στη διαμόρφωση και εφαρμογή ολοκληρωμένων προγραμμάτων αγωγής σε θέματα υγείας σε διάφορα πλαίσια, δίνοντας εξαιρετικά σημαντική προσοχή στην πρόληψη του καρκίνου. Ορισμός και εφαρμογή των συμπληρωματικών σχεδίων για την πρόληψη του καρκίνου για ορισμένες ομάδες (πολεοδόμους, περιβαλλοντολόγους, αρχιτέκτονες, ακτινολόγους) σε διαφορετικά πλαίσια. Αξιολόγηση των πρωτοβουλιών αγωγής σε θέματα υγείας με προτεραιότητα στη μεγαλύτερη ευαισθητοποίηση των ατόμων όσον αφορά την ευθύνη τους για τη δική τους υγεία, στην πρόληψη της κατανάλωσης καπνού, στην προώθηση υγιεινής διατροφής και στην ευαισθητοποίηση των ατόμων σχετικά με τους κινδύνους που σχετίζονται με την υπερβολική έκθεση του δέρματος στην ηλιακή ακτινοβολία.

>Κείμενο μετά την ψηφοφορία στο ΕΚ>

Επέκταση και εμβάθυνση της δράσης που άρχισε να εφαρμόζεται με το δεύτερο πρόγραμμα και η οποία αποσκοπούσε να προωθήσει στα σχολεία την αλλαγή διαιτητικών συνηθειών και την αύξηση της κατανάλωσης οπωροκηπευτικών προϊόντων, γενικεύοντάς την για όλο τον πληθυσμό, μέσω μιας ενημερωτικής δραστηριότητας στα μέσα μαζικής επικοινωνίας, σε συνδυασμό με μια δραστηριότητα υποστήριξης στην κατανάλωση φρούτων και λαχανικών σε όλη την έκταση της Ευρωπαϊκής Ένωσης, ως συνέπεια της αναγκαίας διασύνδεσης ανάμεσα στην αγροτική πολιτική, την πολιτική προστασίας των καταναλωτών και ποιοτικής βελτίωσης της διατροφής.

>Κείμενο μετά την ψηφοφορία στο ΕΚ>

Ως συνέπεια της αναγκαίας διασύνδεσης ανάμεσα στην πολιτική προστασίας του περιβάλλοντος και την πολιτική προστασίας της υγείας, η αύξηση των κακοήθων μελανωμάτων που οφείλονται στην έκθεση στην ηλιακή ακτινοβολία απαιτεί όχι μόνο την αύξηση της πληροφόρησης του κοινού αλλά και μια περισσότερο αποφασιστική κοινοτική δράση όσον αφορά την πολιτική προστασίας του στρώματος του όζοντος.

(Τροπολογία 29)

Παράρτημα, Μέρος ΙΙ, παράγραφος 12

>Αρχικό κείμενο>

12. Εφαρμογή των μελετών και διάδοση των συμπερασμάτων τους, καθιστώντας με τον τρόπο αυτό δυνατή τη βελτίωση του επιπέδου των γνώσεων σχετικά με τις αντιλήψεις των νέων όσον αφορά τον καρκίνο, τον καπνό, τη διατροφή και τους κινδύνους που σχετίζονται με την υπερβολική έκθεση του δέρματος στην υπέρυθρη ακτινοβολία. Πραγματοποίηση αναλύσεων με στόχο τη βελτίωση της αποτελεσματικότητας των προγραμμάτων πρόληψης στα παιδιά και τους νέους.

>Κείμενο μετά την ψηφοφορία στο ΕΚ>

12. Εφαρμογή των μελετών και διάδοση των συμπερασμάτων τους, καθιστώντας με τον τρόπο αυτό δυνατή τη βελτίωση του επιπέδου των γνώσεων σχετικά με τις αντιλήψεις των νέων όσον αφορά τον καρκίνο, τον καπνό, τη διατροφή και τους κινδύνους που σχετίζονται με την υπερβολική έκθεση του δέρματος στην ηλιακή ακτινοβολία. Πραγματοποίηση αναλύσεων με στόχο τη βελτίωση της αποτελεσματικότητας των προγραμμάτων πρόληψης στα παιδιά και τους νέους.

(Τροπολογία 30)

Παράρτημα, Μέρος ΙΙ, παράγραφος 13

>Αρχικό κείμενο>

13. Επιδιώκοντας την εφαρμογή της σύστασης της Επιτροπής της 8ης Νοεμβρίου 1989 σχετικά με την κατάρτιση του υγειονομικού προσωπικού στο ζήτημα του καρκίνου, βοήθεια με την εισαγωγή και την περιοδική αξιολόγηση του αντικτύπου των ευρωπαϊκών δοκιμαστικών δικτύων στην αρχική και συνεχιζόμενη κατάρτιση σε θέματα καρκίνου για τα ιατρικά, νοσηλευτικά και οδοντιατρικά επαγγέλματα.

>Κείμενο μετά την ψηφοφορία στο ΕΚ>

13. Επιδιώκοντας την εφαρμογή της σύστασης της Επιτροπής της 8ης Νοεμβρίου 1989 σχετικά με την κατάρτιση του υγειονομικού προσωπικού στο ζήτημα του καρκίνου, προώθηση πρωτοβουλιών για την καθιέρωση προτύπων ποιότητας στην προπτυχιακή και μεταπτυχιακή διδασκαλία της ογκολογίας στους διάφορους τομείς της, βοήθεια με την εισαγωγή και την περιοδική αξιολόγηση του αντικτύπου των ευρωπαϊκών δοκιμαστικών δικτύων στην αρχική και συνεχιζόμενη κατάρτιση σε θέματα καρκίνου για τα ιατρικά, νοσηλευτικά και οδοντιατρικά επαγγέλματα, ιδίως για το υγειονομικό προσωπικό που αναλαμβάνει την περίθαλψη νέων ασθενών.

(Τροπολογία 31)

Παράρτημα, Μέρος ΙΙ, παράγραφος 14

>Αρχικό κείμενο>

14. Υποστήριξη της κινητικότητας των ιατρικών επαγγελμάτων (ιδιαίτερα των εκπαιδευτών) με σκοπό τη βελτίωση των θεωρητικών και πρακτικών γνώσεων σχετικά με τον καρκίνο (αρχική πρόληψη, μαζικός πληθυσμιακός έλεγχος, ιδίως για τον καρκίνο του μαστού και του τραχήλου της μήτρας, πρώιμη διάγνωση και ποιότητα της περίθαλψης) μεταξύ εκείνων των κορυφαίων κέντρων στα κράτη μέλη που προσφέρουν κατάρτιση υψηλής ποιότητας, όπου η κινητικότητα αυτή δεν εξασφαλίζεται με βάση υφιστάμενα κοινοτικά προγράμματα όπως το COMETT II ή το FORCE.

>Κείμενο μετά την ψηφοφορία στο ΕΚ>

14. Υποστήριξη της κινητικότητας των ιατρικών επαγγελμάτων (ιδιαίτερα των εκπαιδευτών) με σκοπό τη βελτίωση των θεωρητικών και πρακτικών γνώσεων σχετικά με τον καρκίνο (αρχική πρόληψη, πρώιμη διάγνωση, μαζικός πληθυσμιακός έλεγχος, θεραπευτικές αρχές, μητρώα περίθαλψης, εξατομικευμένη αγωγή) μεταξύ εκείνων των κορυφαίων κέντρων στα κράτη μέλη που προσφέρουν κατάρτιση υψηλής ποιότητας, όπου η κινητικότητα αυτή δεν εξασφαλίζεται με βάση υφιστάμενα κοινοτικά προγράμματα όπως το COMETT II ή το FORCE.

(Τροπολογία 32)

Παράρτημα, Μέρος ΙΙΙ, παράγραφος 18α (νέα)

>Κείμενο μετά την ψηφοφορία στο ΕΚ>

18α. Με στόχο τη βελτίωση των τεχνικών πρώιμης επισήμανσης και συστηματικής διάδοσης, θα πρέπει να προωθηθούν πειραματικές δράσεις με τη συνεργασία διεπιστημονικών ομάδων, εξειδικευμένων στους πλέον διαφορετικούς τομείς: της ανοσολογίας, της γενετικής, της ανατομίας, της κυτταροπαθολογίας, της μοριακής βιολογίας κλπ., ενισχύοντας τη βιοϊατρική και κλινική συνεργασία. Πρέπει, επίσης, να επιδιωχθεί η βελτίωση του διαγνωστικού χαρακτηρισμού των όγκων, ούτως ώστε να επιτευχθεί ένας καταλληλότερος θεραπευτικός σχεδιασμός.

(Τροπολογία 33)

Παράρτημα, Μέρος IV, παράγραφος 19

>Αρχικό κείμενο>

19. Υποστήριξη ευρωπαϊκών μελετών και διάδοση των συμπερασμάτων τους, ιδίως στο πλαίσιο συνεδριάσεων σε ευρωπαϊκό επίπεδο και ανταλλαγών εμπειριών, με σκοπό την απόκτηση καλύτερης κατανόησης και τη βελτίωση της αποτελεσματικότητας των μεθόδων του ποιοτικού ελέγχου τόσο στη διάγνωση (ακτινολογική και ανατομοκυτταροπαθολογική εξέταση) όσο και στη θεραπεία (ακτινοθεραπεία και χημειοθεραπεία), περιλαμβανομένης της παρηγορητικής αγωγής λαμβάνοντας ιδιαίτερα υπόψη την ποιότητα ζωής των ασθενών. Διάδοση και αξιολόγηση της ορθής πρακτικής στο ζήτημα της εξασφάλισης ποιότητας στα δίκτυα δοκιμαστικών σχεδίων.

>Κείμενο μετά την ψηφοφορία στο ΕΚ>

19. Προώθηση πρωτοβουλιών και υποστήριξη ευρωπαϊκών μελετών και διάδοση των συμπερασμάτων τους, ιδίως στο πλαίσιο συνεδριάσεων σε ευρωπαϊκό επίπεδο και ανταλλαγών εμπειριών, με σκοπό τον εντοπισμό των ελλείψεων και τη βελτίωση των μεθόδων του ποιοτικού ελέγχου τόσο στη διάγνωση (ακτινολογική και ανατομοκυτταροπαθολογική εξέταση) όσο και στη θεραπεία (ακτινοθεραπεία και χημειοθεραπεία), περιλαμβανομένης της παρηγορητικής αγωγής, που θα πραγματοποιείται εγκαίρως και ορθά, λαμβάνοντας ιδιαίτερα υπόψη την ποιότητα ζωής των ασθενών. Αξιολόγηση και διάδοση των διαδικασιών διασφάλισης της ποιότητας της περίθαλψης που κρίνονται κατάλληλες για τα δίκτυα δοκιμαστικών σχεδίων. Υποστήριξη των ευρωπαϊκών μελετών για την καθιέρωση κοινής ορολογίας όσον αφορά το χαρακτηρισμό και την αξιολόγηση των επιπλοκών που προκύπτουν από την αγωγή σε ασθενείς που έχουν προσβληθεί από διάφορες μορφές καρκίνου.

>Κείμενο μετά την ψηφοφορία στο ΕΚ>

Για τη βελτίωση της ποιότητας της θεραπείας στην ογκολογία, πρέπει να ενταθούν οι έλεγχοι των εγκαταστάσεων ακτινοθεραπείας και η κατάρτιση του υγειονομικού προσωπικού. Είναι απαραίτητη η πραγματοποίηση μιας ευρωπαϊκής διάσκεψης, μέσω της οποίας να επιδιωχθεί η συναίνεση για την καθιέρωση πρωτοκόλλων σχετικά με την αντιβλαστική χημειοθεραπεία η οποία, σε πρώιμες φάσεις έχει αποδείξει την αποτελεσματικότητά της, αλλά, της οποίας στην πράξη, έχει διαπιστωθεί μια αδικαιολόγητη τάση προς τη γενίκευσή της η οποία έχει ως αποτέλεσμα την υποβάθμιση της ποιότητας ζωής των ασθενών. Στον τομέα αυτό απαιτείται η πραγματοποίηση αυστηρών κλινικών δοκιμών.

(Τροπολογία 34)

Παράρτημα, Μέρος V, παράγραφος 20

>Αρχικό κείμενο>

20. Συμβολή στήριξης στην επιλογή προτεραιοτήτων για την αντικαρκινική έρευνα που θα πραγματοποιηθεί με βάση τα κοινοτικά προγράμματα πλαίσια στον τομέα της έρευνας και ειδικά το πρόγραμμα έρευνας στον τομέα της βιοϊατρικής και της υγείας που περιλαμβάνει βασική και κλινική αντικαρκινική έρευνα. Υποστήριξη για τη δημιουργία ευρετηρίου ευρωπαϊκών μέτρων βασικής και κλινικής έρευνας για τον καρκίνο[semigr ] βοήθεια στη μεταφορά σε κλινικές δοκιμές των αποτελεσμάτων της βασικής έρευνας[semigr ] δίκτυα ανταλλαγής πληροφοριών για κλινικές δοκιμές σε πρόοδο και βοήθεια στην έναρξη εφαρμογής κλινικών δοκιμών πολλαπλών κέντρων και πολυεθνικών με σκοπό την επιτάχυνση της αξιολόγησης των νέων μεθόδων περίθαλψης.

>Κείμενο μετά την ψηφοφορία στο ΕΚ>

20. Συμβολή στήριξης στην επιλογή προτεραιοτήτων για την αντικαρκινική έρευνα που θα πραγματοποιηθεί με βάση τα κοινοτικά προγράμματα έρευνας στον τομέα της βιοϊατρικής και της υγείας που περιλαμβάνει βασική και κλινική αντικαρκινική έρευνα. Υποστήριξη για τη δημιουργία ευρετηρίου ευρωπαϊκών μέτρων βασικής και κλινικής έρευνας για τον καρκίνο[semigr ] βοήθεια στη μεταφορά σε κλινικές δοκιμές των αποτελεσμάτων της βασικής έρευνας, καθώς και για τη μεταφορά των δοκιμών αυτών στην κλασική θεραπευτική πρακτική[semigr ] βοήθεια με στόχο να δημιουργηθούν και να εγκατασταθούν δίκτυα ανταλλαγής πληροφοριών για κλινικές δοκιμές σε πρόοδο και συστήματα πρόσβασης για τη συμμετοχή σε τέτοιες δοκιμές, καθώς και βοήθεια στην έναρξη εφαρμογής κλινικών δοκιμών πολλαπλών κέντρων και πολυεθνικών με σκοπό την επιτάχυνση της αξιολόγησης των νέων μεθόδων περίθαλψης.

(Τροπολογία 35)

Παράρτημα, Μέρος V, παράγραφος 20α (νέα)

>Κείμενο μετά την ψηφοφορία στο ΕΚ>

20α. Στον τομέα της καινοτομίας, θα πρέπει να ενισχυθούν τα κονδύλια έρευνας που προορίζονται για μία γνήσια και αξιόπιστη πρώιμη διάγνωση, μέσω εργαστηριακών τεχνικών διάγνωσης, ανοσολογικής, γενετικής ή άλλου είδους βάσης, ώστε να αντιμετωπισθεί το μεγάλο κενό που υπάρχει σήμερα έναντι του υψηλού ποσοστού καθυστερημένων διαγνώσεων κατά το τελευταίο στάδιο.

(Τροπολογίες 36 και 43)

Παράρτημα, Μέρος Vα (νέο)

>Κείμενο μετά την ψηφοφορία στο ΕΚ>

Vα. ΜΗΧΑΝΙΣΜΟΙ ΔΙΑΒΟΥΛΕΥΣΗΣ, ΣΥΜΜΕΤΟΧΗΣ ΚΑΙ ΣΥΝΤΟΝΙΣΜΟΥ

20β. Η Επιτροπή επικουρείται, εκτός από την επιτροπή συμβουλευτικού χαρακτήρα που ιδρύεται βάσει του άρθρου 5 της απόφασης, από μία ομάδα εμπειρογνωμόνων αποτελούμενη από εξέχουσες προσωπικότητες του τομέα. Η ομάδα εμπειρογνωμόνων, της οποίας τα μέλη θα ορίζονται από τα κράτη μέλη, θα υποβοηθεί την Επιτροπή όσον αφορά τις επιστημονικές, τεχνικές και ψυχοκοινωνικές πτυχές της πρόληψης, της ογκολογικής αγωγής και της κατευναστικής περίθαλψης, και θα αποκαλείται ομάδα ειδικών ογκολόγων.

>Κείμενο μετά την ψηφοφορία στο ΕΚ>

Η συνοχή, η συμπληρωματικότητα, η συμμετοχή και ο συντονισμός μεταξύ των κοινοτικών δράσεων που πραγματοποιούνται τόσο στο πλαίσιο του παρόντος σχεδίου δράσης όσο και στο πλαίσιο του προγράμματος βιοϊατρικής και υγειονομικής έρευνας και των λοιπών προγραμμάτων και δράσεων στον τομέα της δημόσιας υγείας και των άλλων κοινοτικών πολιτικών, καθιστούν αναγκαία τη σύσταση από την Επιτροπή μιας συντονιστικής ομάδας για τις διάφορες ομάδες εμπειρογνωμόνων των διαφόρων προαναφερθέντων προγραμμάτων, τις υφιστάμενες εθνικές επιτροπές για το πρόγραμμα κατά του καρκίνου και τις διάφορες μη κυβερνητικές οργανώσεις που ασκούν δραστηριότητα στο συγκεκριμένο τομέα.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την περίοδο 1995-1999 για την καταπολέμηση του καρκίνου εντός του πλαισίου δράσης στον τομέα της δημόσιας υγείας (COM(94) 0083 - C3-0241/94 - 94/0105(COD))

(Διαδικασία συναπόφασης : πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο COM(94) 0083 - 94/0105(COD) ((ΕΕ C 139 της 21.05.1994, σελ. 12)),

- έχοντας υπόψη το άρθρο 189Β, παράγραφος 2, της Συνθήκης ΕΚ, και το άρθρο 129 της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή (C3-0241/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Προϋπολογισμών, της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Πολιτισμού, Νεότητας, Παιδείας και Μέσων Ενημέρωσης (Α4- 0008/95),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει στην κοινή θέση του τις τροποποιήσεις που ενέκρινε το Ευρωπαϊκό Κοινοβούλιο, σύμφωνα με το άρθρο 189Β, παράγραφος 2 της Συνθήκης ΕΚ[semigr ]

4. υπενθυμίζει πως η Επιτροπή υποχρεούται να υποβάλει στο Κοινοβούλιο οποιαδήποτε τροποποίηση προτίθεται να επιφέρει στην πρότασή της, όπως αυτή τροποποιήθηκε από το Σώμα[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.